google/wiki40b huggingface dataset:
Zaman layar

Zaman Layar kadangkala disebut era layar (biasanya bertarikh 1571–1862), adalah tempoh yang sama dengan zaman awal moden di mana perdagangan antarabangsa dan peperangan laut telah dikuasai oleh kapal-kapal layar, yang berlangsung dari abad ke-16 hingga pertengahan abad ke-19.
Hazaribag

Demografik 2001

Menurut bancian India pada tahun 2001, Hazaribag memiliki bilangan penduduk seramai 127,243. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.

Pendidikan 2001

Menurut bancian India pada tahun 2001 Hazaribag memiliki kadar pendidikan (kebolehan membaca) 76%, melebihi kadar purata kebangsaan 59.5%; dengan 57% lelaki dan 43% wanita mampu membaca. 13% dari populasi berusia di bawah 6 tahun. (2001)
Mukai Tengah

Poskod

Poskod yang digunakan di Mukai Tengah adalah 37162. Terdapat 27 buah desa di dalam daerah kecamatan Siulak.
Merri

Merri ialah sebuah komun di jabatan Orne di barat-laut Perancis.
Syurgaloka

Syurgaloka (Bahasa Sanskrit: स्वर्ग /svarga/, "syurga") juga dikenali sebagai Swarga, Svarga atau Svarga Loka, adalah antara salah satu daripada lapan loka tertinggi (Vyahrti) iaitu alam kerohanian dalam kepercayaan ciptaan alam dalam Hindu. Kelapan-lapan loka (dunia) ini terdiri daripada Bhuloka, Bhuvarloka, Syurgaloka, Mahaloka, Janaloka, Tapaloka, Satyaloka, dan yang paling tinggi Goloka.
Syurgaloka adalah beberapa set alam syurga, terletak di atas Gunung Meru di mana orang yang berakhlak dan baik akan tinggal di syurga sebelum penjelmaan semula mereka yang seterusnya. Dalam setiap pralaya (pembubaran dunia), ketiga-tiga alam pertama, Bhuloka (Bumi), Bhuvarloka dan Syurgaloka dimusnahkan. Di bawah tujuh alam teratas adanya tujuh lagi alam yang lebih rendah, dari Petala, alam ghaib dan alam neraka.
Dewan Perwakilan Rakyat Daerah

Hak anggota DPRD

Anggota-anggota DPRD memiliki hak tafsiran, mengundi, mengutarakan pendapat, cadangan dan pertanyaan, serta mengajukan Rancangan Peraturan Daerah (Perda). Selain itu, mereka juga memiliki hak membela diri, hak kekebalan, dan hak protokol.
Berdasarkan Undang-undang Nombor 22 Tahun 2003 tentang Undang-undang Susunan dan Kedudukan (Susduk) dalam melaksanakan tugas dan bidang kuasanya, DPRD berhak untuk meminta penjawat negara peringkat daerah, penjawat pemerintah daerah, badan undang-undang, atau warganegara untuk memberikan keterangan. Jika permintaan ini tidak dipatuhi, maka saman boleh dikenakan, sesuai dengan peraturan perundangan. Jika saman ini tidak dipenuhi tanpa alasan yang sah, orang yang berkenaan boleh ditahan sehingga 15 hari, sesuai dengan peraturan perundangan.

Alat dan Sekretariat DPRD

Alat-alat DPRD terdiri daripada Pimpinan, Suruhanjaya, Jawatankuasa Musyawarah, Badan Kehormatan, Jawatankuasa Belanjawan, serta alat-alat lain yang diperlukan.
Sekretariat DPRD dibentuk untuk mendukung kelancaran pelaksanaan tugas DPR, dengan kakitangannya terdiri daripada pegawai-pegawai Perkhidmatan Awam. Sekretariat ini dipimpin oleh seorang Setiausaha DPRD yang dilantik oleh Ketua Daerah atas cadangan Pimpinan DPRD.
Untuk meningkatkan prestasi kerja lembaga dan membantu pelaksanaan peranan dan tugas DPRD secara profesional, sejumlah pakar dan ahli dilantik, sesuai dengan keperluan, di bawah Setiausaha DPRD.

Kekebalan dan larangan

Anggota-anggota DPRD tidak boleh didakwa di mahkamah atas pernyataan, pertanyaan, atau pendapat mereka yang dikemukakan dalam sidang-sidang DPRD, baik secara lisan mahupun secara bertulis, asalkan ia tidak bertentangan dengan Peraturan Tata Tertib dan kod etika lembaga masing-masing. Kekebalan tersebut tidak merangkumi keadaan-keadaan yang mana seseorang anggota mengumumkan maklumat-maklumat yang telah diberikan dalam sidang tertutup yang harus dirahsiakan atau hal-hal yang lain yang mendedahkan rahsia negara.

Larangan

Anggota-anggota DPRD tidak boleh merangkap sebarang jawatan negara yang lain, termasuk juga jawatan dalam badan kehakiman, perkhidmatan awam, Tentera Nasional Indonesia atau Polis Republik Indonesia, dan Badan Usaha Milik Negara/Daerah (BUMN/BUMD), serta juga badan-badan yang lain yang berkait dengan Belanjawan Negara/Daerah (APBN/APBD).
Anggota-anggota DPR juga tidak boleh bertugas sebagai pengarah lembaga pendidikan swasta, akauntan awam, perunding, peguam bela atau peguam cara, notari, dan pengamal perubatan, serta juga pekerjaan-pekerjaan yang lain yang berkaitan dengan tugas, bidang kuasa, dan hak mereka sebagai anggota DPRD.

Penyiasatan

Jika anggota DPRD, baik untuk Provinsi mahupun untuk Kabupaten/Kota, diduga melakukan jenayah, pemanggilan, permintaan keterangan, atau penyiasatannya harus mendapat persetujuan tertulis daripada Menteri Dalam Negeri (Mendagri) atas nama Presiden, manakala untuk anggota
Ketentuan ini tidak melibatkan keadaan apabila anggota DPR tertangkap tangan menerima rasuah atau melakukan terorisme.
Pondok Kacang Barat

Poskod

Poskod yang digunakan di Pondok Kacang Barat adalah 15226. Terdapat 11 buah desa di dalam daerah kecamatan Pondok Aren.
Kampung Landai

Poskod

Poskod yang digunakan di Kampung Landai, Sik, Kedah adalah 08210.
Cuttack

Demografik 2001

Menurut bancian India pada tahun 2001, Cuttack memiliki bilangan penduduk seramai 535,139. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.

Pendidikan 2011

Menurut bancian India pada tahun 2001 Cuttack memiliki kadar pendidikan (kebolehan membaca) 75%, melebihi kadar purata kebangsaan 59.5%; dengan 57% lelaki dan 43% wanita mampu membaca. 10% dari populasi berusia di bawah 6 tahun. (2001)
Kale, Denizli

Kale merupakan sebuah daerah di Wilayah Denizli, Turki.
Nanggeleng, Cipeundeuy

Poskod

Poskod yang digunakan di Nanggeleng adalah 40558. Terdapat buah desa di dalam daerah kecamatan Cipeundeuy.
Bahasa Betawi

Persamaan dengan bahasa-bahasa lain

Di Pulau Jawa ada bermacam-macam bahasa, seperti bahasa Betawi, bahasa Sunda, bahasa Jawa, bahasa Madura, dan lain sebagainya tetapi hanya bahasa Betawi yang bersumber kepada bahasa Melayu seperti halnya bahasa Indonesia. Bagi orang Malaysia yang mendengar bahasa ini mungkin agak sedikit tidak faham, kerana bahasa ini sudah bercampur dengan bahasa-bahasa asing, seperti Belanda, bahasa Portugis, bahasa Arab, bahasa Cina, dan banyak bahasa lainnya. Tetapi bahasa ini ialah bahasa yang termudah difahami oleh orang Malaysia dibandingkan bahasa Pulau Jawa yang lain selain bahasa Indonesia.

Ciri-ciri khas

Ciri khas bahasa Betawi ialah mengubah akhiran "a" menjadi "e". sebagai contoh, siape, dimane, ade ape, dan kenape tetapi "e" di Jakarta dan Malaysia berbeza. "E" dalam bahasa Betawi merupakan "e" taling seperti "e" dalam kata "net". Daerah lain di Indonesia yang mengubah akhiran "a" menjadi "e" ialah Sumatra Utara, Riau, Kepulauan Riau, Kalimantan Barat dan Bali. Walaupun tidak semua masyarakat mengubah akhiran "a" menjadi "e". ada pula penduduk di lima daerah tersebut yang mengubah akhiran "a" menjadi "o". "E" yang digunakan di lima daerah tersebut serupa dengan "e" yang digunakan masyarakat Malaysia, melainkan yang menggunakan "e" taling adalah dialek masyarakat Perak Tengah terutama di kawasan Lambor/Parit/Bota dan Hulu Terengganu.

Bahasa Melayu/Indonesia

Semua manusia dilahirkan bebas dan samarata dari segi kemuliaan dan hak-hak. Mereka mempunyai pemikiran dan perasaan hati dan hendaklah bertindak di antara satu sama lain dengan semangat persaudaraan.
Polifenisme

Polifenisme merupakan mekanisme biologi yang menyebabkan timbulnya fenotip yang berbeza-beza dari satu genotip sebagai kesan daripada keadaan persekitaran yang berbeza. Contohnya, buaya memiliki polifenisme penentu jantina, maka jantinanya merupakan ciri polifenik.
Apabila bentuk polifenik wujud pada masa yang sama dalam populasi panmiksis (saling membiakbaka) yang sama, ia boleh dibandingkan dengan polimorfisme genetik. Dengan polifenisme, peralihan antara morf adalah dipengaruhi oleh alam sekitar, tetapi dengan polimorfisme genetik, morf ditentukan oleh genetik. Persamaan antara kedua-dua perihal ini ialah, lebih daripada satu morf ialah sebahagian daripada populasi pada mana-mana satu masa. Ini agak berbeza daripada perihal-perihal yang mana satu morf seperti yang dijangka mengikuti satu lagi morf dalam masa setahun, sebagai contoh, iaitu pada dasarnya merupakan ontogeni normal yang mana organisma muda boleh bertukar bentuk, warna dan tabiat sewaktu dewasa.
Sifat ciri polifenik yang diskret ini membezakannya dengan ciri-ciri seperti berat badan dan ketinggian yang juga bergantung pada keadaan persekitaran tetapi berbeza-beza secara terus-menerus merentas suatu spektrum. Apabila hadirnya suatu polifenisme, suatu pencetus dari persekitaran menyebabkan organisma itu berkembang di sepanjang laluan yang berasingan, maka timbulknya morfologi yang berbeza; oleh itu, balasan kepada pencetus dari persekitaran itu adalah “ya atau tidak sama sekali.” Sifat keadaan persekitaran ini amat berbeza-beza, dan termasuklah pencetus bermusim seperti suhu dan kelembapan, penceuts feromon, pencetus kairomon (isyarat yang dilepaskan daripada satu spesies yang boleh difahami oleh satu lagi spesies), dan pencetus nutrisi.
Brother Bear

Sinopsis

Kenai, seorang remaja Inuit akan menjalani ritual menuju kedewasaan dan mendapat totem dari arwah para leluhur. Namun, ia sangat kecewa saat mendapatkan totem beruang perlambang cinta, tidak seperti kakaknya, Denahi, yang mendapat totem serigala yang bijak atau Sitka, yang mendapat totem elang perlambang petunjuk. Kekecewaannya bertambah parah setelah kakaknya terbunuh saat mengejar beruang yang ia buru.
Walau dilarang Denahi, ia memburu beruang itu dan membunuhnya. Namun, para leluhur malah merubahnya menjadi beruang dan yang diketahui Denahi justru bahwa adiknya juga dibunuh beruang. Tanana yang tahu akan hal itu menyuruh Kenai ke tempat dimana cahaya menyentuh bumi jika ingin berubah menjadi manusia lagi. Dalam perjalanannya, ia berteman dengan dua ekor rusa, Rutt dan Tuke, serta seekor beruang kecil bernama Koda yang kehilangan ibunya. Kenai ikut dengan Koda karena Koda menuju ke tempat perburuan ikan salmon dan tempat yang ia tuju terletak di dekat situ.
Sampai di tujuan Koda, para beruang menyambut mereka dan saat mereka berbagi cerita, Kenai menyadari bahwa beruang yang diceburkan Sitka ke sungai adalah ibu Koda. Merasa bersalah, Kenai berlari ke gunung untuk mencari arwah para leluhur. Koda yang merasa ditinggal pun bersedih namun melihat Rutt dan Tuke, ia menjadi sadar akan pentingnya Kenai.
Mereka yang selama ini dikejar Denahi akhirnya berhadapan dan setelah Kenai menyelamatkan Koda dari Denahi, para leluhur mengubahnya kembali menjadi beruang. Tetapi karena rasa cintanya pada Koda, ia meminta diubah kembali menjadi beruang dan menyelesaikan ritual menuju kedewasaannya dalam bentuk beruang.
Gunungsari, Banjarsari

Poskod

Poskod yang digunakan di Gunungsari adalah 42355. Terdapat 17 buah desa di dalam daerah kecamatan Banjarsari.
Cortes y Graena

Cortes y Graena merupakan sebuah kawasan perbandaran yang terletak di wilayah Granada, Andalusia, Sepanyol
Manis-Manis Sayang

Pengarah

Filem Manis-Manis Sayang diarah oleh pengarah M. Amin pada 1983.

Ringkasan

Filem ini mengisahkan Jalil (A.R Badul) telah menghantar surat untuk berhenti bekerja kerana terlalu marah dengan GM Bahadom (Hussein Abu Hassan) yang selalu memarahi dan memalukannya di hadapan khalayak ramai. Sementara itu, GM Bahadom telah menerima arahan dari Datuk (M.Suki) untuk menghantar seorang pegawai ke luar negara. Oleh kerana membencikan Jalil dan mahu memisahkannya dari Rosnah (Maria Arshad), GM Bahadom akan mencadangkan Jalil untuk dihantar ke luar negara.
Vielleségure

Vielleségure merupakan sebuah komun di jabatan Pyrénées-Atlantiques di barat-daya Perancis.
Wangunsari, Lembang

Poskod

Poskod yang digunakan di Wangunsari adalah 40391. Terdapat buah desa di dalam daerah kecamatan Lembang.
Stesen LRT Setiawangsa

Lokasi

Stesen ini terletak sepanjang Jalan Jelatek di Keramat, Selangor berhampiran sempadan Kuala Lumpur-Selangor. Terletak berhampiran stesen adalah kompleks kondominium mewah seperti Seri Maya, One Jelatek, Kampung Warisan dan Dataran Jelatek; Masjid Muadz Bin Jabal; taman perumahan AU 1; dan kem tentera pusat KEMENTAH.

Perkhidmatan Bas

Bas RapidKL laluan T223 berkhidmat di stesen ini.
Arani, Tiruvanamalai

Demografik 2001

Menurut bancian India pada tahun 2001, Arani memiliki bilangan penduduk seramai 60,888. Dari jumlah tersebut, kaum lelaki membentuk 50% dari jumlah keseluruhan populasi dan wanita seramai 50%.

Pendidikan 2011

Menurut bancian India pada tahun 2001 Arani memiliki kadar pendidikan (kebolehan membaca) 72%, melebihi kadar purata kebangsaan 59.5%; dengan 55% lelaki dan 45% wanita mampu membaca. 10% dari populasi berusia di bawah 6 tahun. (2001)
Château-du-Loir

Château-du-Loir merupakan sebuah komun di jabatan Pays-de-la-Loire di barat-laut Perancis.
Hormilleja

Hormilleja merupakan sebuah bandar dan kawasan perbandaran yang terletak di Sepanyol dalam wilayah La Rioja.
Masjid Al-Barokah

Latar belakang

Masjid Al-Barokah terletak di kedudukan Latitud 3 darjah, 10 minit, 30 saat Utara dan Longitud 101 darjah, 27 minit, 24 saat Timur. Arah kiblatnya adalah pada 292 darjah, 33minit, 6 saat.
Andi Sultan Daeng Radja

Andi Sultan Daeng Radja (20 Mei 1894 – 17 Mei 1963) ialah seorang ahli politik dan tokoh kemerdekaan Indonesia yang kini dianggap sebagai salah seorang Pahlawan Nasional Indonesia.
Sekolah Kebangsaan Kok Pasir

Sejarah

Sekolah Kebangsaan Kok Pasir yang didirikan pada awal tahun 1960 –an dilengkapi dengan berbagai kemudahan yang sesuai untuk proses pengajaran dan pembelajaran termasuklah sebuah makmal komputer.
Mahkamah Jenayah Antarabangsa

Sejarah

Pada 1948 selepas Perbicaraan Nuremberg, Tribunal Tokyo Perhimpunan Agung PBB telah mengiktiraf mahkamah tetap antarabangsa untuk menyelesaikan / membicarakan jenayah semasa Perang Dunia Kedua. Di atas permintaan Perhimpunan Agung PBB, Jawatankuasa Undang-Undang Antarabangsa telah merangka dua draf pada awal 1950-an tetapi terbantut akibat Perang Dingin.
A. N. R. Robinson yang kemudian menjadi Perdana Menteri Trinidad dan Tobago telah mengungkit semula penubuhan Mahkamah Jenayah Antarabangsa semasa Perhimpunan Agung PBB ke-44 pada 1989 kerana jenayah pengedaran dadah antabangsa semakin tidak terkawal. Kemudian mahkamah ini dibentuk secara ad hoc untuk cuba membicarakan kes jenayah bekas Yugoslavia dan Rwanda.

Statut Rome

Selepas perundingan, persidangan yang diadakan di Rome, Itali pada Jun 1998 setuju untuk membuat keputusan akhir. Pada 17 Julai 1998 Statut Rom Mahkamah Jenayah Antarabangsa telah diundi dengan 120 setuju, 7 menentang dan 21 berkecuali. Tujuh negara yang menentang itu ialah Iraq, Israel, Republik Rakyat China, Qatar, Amerika Syarikat dan Yaman.
Statut Rome berjaya ditandatangani pada 11 April 2002 dengan asalnya 60 negara sahaja. Mahkamah Jenayah Antarabangsa hanya boleh boleh berfungsi selepas tarikh itu.
Peringkat awal, 18 hakim dipilih pada Februari 2003. Mereka memulakan sesi pada 12 Mac 2003. Isu waran tangkap menjadi isu pertama pada 8 Julai 2005.
Pedrola

Pedrola merupakan sebuah kawasan perbandaran yang terletak di wilayah Zaragoza, Aragon, Sepanyol
Les Ormes, Vienne

Les Ormes ialah sebuah komun di jabatan Vienne di wilayah Poitou-Charentes barat Perancis.
Kampung Bongsu

Poskod

Poskod yang digunakan di Kampung Bongsu, Lanchang, Pahang ialah 28500.
Nagasari, Karawang Barat

Poskod

Poskod yang digunakan di Nagasari adalah 41312. Terdapat buah desa di dalam daerah kecamatan Karawang Barat.
Burung Pekaka Ungu

Ciri-ciri

Burung Pekaka Ungu ialah haiwan yang tergolong dalam golongan benda hidup, alam : haiwan, filum : kordata, sub-filum : bertulang belakang (vertebrata), kelas : burung. Burung Pekaka Ungu adalah haiwan berdarah panas, mempunyai sayap dan tubuh yang diselubungi bulu pelepah. Paruh Burung Pekaka Ungu tidak bergigi.

Pembiakan

Burung Pekaka Ungu membiak dengan bertelur. Telur Burung Pekaka Ungu bercangkerang keras.
Pembunuhan beramai-ramai di Jallianwala Bagh

Suatu pembunuhan beramai-ramai berlaku di Jallianwala Bagh, Amritsar, Punjab pada 13 April 1919 apabila askar-askar Tentera India British di bawah perintah Brid. Jen. Reginald Dyer melepaskan tembakan senapang ke arah orang awam yang telah berkumpul di taman tersebut; warga awam tersebut menunjuk perasaan secara awam untuk mengutuk penangkapan dan pengusiran dua pemimpin negara, Satya Pal dan Saifuddin Kitchlew. 
Tindakan hasil keputusan Dyer pada mulanya dipuji oleh pihak-pihak konservatif dalam kerajaan, malah menjadi dikenali seakan pahlawan di UK antara kebanyakan orang yang ada hubungan dengan pemerintahan Raj British serta Dewan Pertuanan United Kingdom, namun Dyer kemudiannya dikutuk oleh Dewan Rakyat United Kingdom sehingga ada yang menggesa pemecatan jawatannya - dia dipecatk dari jawatannya serta diharamkan bekerja lagi di India berikutan penggesaan tersebut. Kejadian ini turut membuakkan kemarahan dalam kalangan ramai orang India yang berfahaman moderat terhadap pemerintahan British lalu mereka berpaling tadah menyertai pergerakan nasionalis dan anti-British, beberapa sejarawan turut melihat kejadian ini sebagai titik penentu ke arah pengakhiran penjajahan pihak British di India akibat sentimen yang terbawa hasil kejadian tersebut.

Saat kejadian

Dyer terus memberi arahan menyekat jalan keluar utama tanpa sebarang pemberitahuan kepada orang ramai; menurut suatu catatan yang menemubualnya, tindakan ini "tidak bertujuan menyuraikan orang ramai untuk tetapi menghukum orang India atas keengkaran mereka."  Dyer mengarahkan tenteranya memulakan tembakan ke arah bahagian yang paling padat dalam kelompok awam itu, secara terus-menerus selama kira-kira sepuluh minit. Gencatan senjata diperintahkan hanya setelah bekalan amunisi - sebanyak kira-kira 1,650 pusingan - telah dihabiskan.  
Kerajaan British cuba menyekat maklumat mengenai pembunuhan beramai-ramai ini, namun berita tersebut disebar meluas ke serata pelusuk India dan kemarahan yang meluas berlaku; butiran pembunuhan itu tidak menjadi pengetahuan umum di Britain hingga Disember 1919.
Neo-Romantisisme

Istilah neo-romantisme digunakan untuk memerikan pelbagai pergerakan dalam falsafah, kesusteraan, muzik, lukisan, dan seni bina dan juga pergerakan sosial, yang wujud selepas (serta tergabung dengan) era Romantisme. Istilah ini digunakan bagi penggubah-penggubah muzik lewat abad ke-19 seperti Richard Wagner, khususnya oleh Carl Dahlhaus yang memerikan muzik Wagner sebagai sebuah "pengembangan romantisme dalam zaman positivis". Dahlhaus menganggapnya sinonim dengan "zaman Wagner", dari kira-kira tahun 1890—permulaan era modenisme, yang wakil awalnya terdiri daripada Richard Strauss dan Gustav Mahler (Dahlhaus 1979, 98–99, 102, 105). Istilah ini digunakan pada para penulis, pelukis, dan para penggubah yang menolak, meninggalkan atau menentang realisme, naturalisme, ataupun modernisme avant-garde pada beberapa detik dari tahun 1840 sehingga sekarang.
Kaaruyan

Poskod

Poskod yang digunakan di Kaaruyan adalah 96265. Terdapat 9 buah desa di dalam daerah kecamatan Mananggu.
Dassault Mirage 2000N/2000D

Pembangunan

Pesawat Mirage 2000N direka apabila Perancis memerlukan pesawat untuk mengantikan pesawat Mirage IVP yang usang. Dassault menerima kontrak untuk membina 2 buah pesawat prototaip. Pesawat prototaip pertama telah diterbangkan pada 3 Februari, 1986. Sebanyak 74 buah telah dibina sehingga tahun 1993.
Pesawat Mirage 2000N dibangunkan berdasarkan pesawat latihan 2 tempat duduk Mirage 2000B, dengan memiliki beberapa perubahan. Kerangka pesawat telah diperkuatkan untuk melakukan penerbangan pada aras rendah dan dipasang dengan radar Antilope 5, yang mana digunakan sewaktu terbang mengikut permukaaan bumi, memetakan pengemudian dan permukaan bumi. Pesawat ini dapat melakukan penerbangan dengan mengikuti permukaan bumi pada kelajuan 691 bsj (1,112 km/s). Sistem avionik lain termasuk Sistem Pengemudian Inersia berkembar dan paparan peta bergerak untuk juruterbang dan pegawai sistem senjata. Pesawat Mirage 2000N boleh membawa satu peluru berpandu nuklear jarak sederhana ASMP, dan 2 peluru berpandu udara-ke-udara MATRA Magic untuk mempertahankan diri. Ciri-ciri pertahanan lain termasuk sistem penggangu Sabre dan sistem pengusik Spirale. Disebabkan oleh penambahan kerusi akan menurunkan jarak operasi, sepasang tangki luar boleh dibawa.
Kumpulan pertama 30 buah pesawat untuk Tentera Udara Perancis hanya mempunyai keupayaan membawa senjata nuklear, dan pesawat ini ditandakan sebagai Mirage 2000N-K1. Kelengkapan pesawat ini tidak termasuk sistem pengusik Spirale, dan hanya membawa sepasang bom nuklear jatuhan bebas AN.52 sebelum peluru berpandu ASMP bersedia. Kumpulan seterusnya yang mengandungi 44 buah pesawat ditandakan sebagai Mirage 2000N-K2. Pesawat ini mempunyai kedua-dua keupayaan sebagai pembawa senjata nuklear dan konvensional, dan dilengkapi dengan peralatan mempertahankan diri sepenuhnya. Pesawat K1 sekarang mempunyai keupayaan serangan konvensional yang terhad.
Dassault juga telah membangunkan pesawat Mirage 2000D, yang mana dibangunkan daripada pesawat Mirage 2000N. Ia direka untuk serangan tepat jarak jauh dengan menggunakan senjata konvensional. Pesawat ini adalah sama dengan pesawat Mirage 2000N, tetapi telah memperkenalkan sokongan untuk pelancaran peluru berpandu serangan konvensional seperti MBDA Apache dan Scalp, juga senjata serangan tepat udara-ke-darat. Pesawat pertama yang diubahsuai daripada pesawat prototaip Mirage 2000N, diterbangkan pada 19 Februari 1991. Tentera Udara Perancis telah memesan sejumlah 86 buah pesawat Mirage 2000D.
Pesawat Mirage 2000N tidak dibenarkan untuk eksport. Tentera Udara Perancis mempunyai sejumlah 62 buah pesawat dalam simpanannya.
Sama seperti pesawat Mirage 2000N, pesawat Mirage 2000D juga mempunyai kelainan. Pesawat Mirage 2000D-R1 tidak memiliki keupayaan penuh persenjataan seperti pesawat Mirage 2000D-R2, yang mana berupaya untuk membawa peluru berpandu Apache dan Scalp, sistem penanda laser ATLIS II, dan peralatan pertahanan diri Samir.
Pangkal Lalang

Poskod

Poskod yang digunakan di Pangkal Lalang adalah 33412. Terdapat 12 buah desa di dalam daerah kecamatan Tanjung Pandan.
Karya Pelita

Poskod

Poskod yang digunakan di Karya Pelita adalah 38326. Terdapat 19 buah desa di dalam daerah kecamatan Putri Hijau.
Zhu Xi

Zhu Xi (AFA: /ʈʂú ɕí/; Bahasa Cina: 朱熹) juga dikenali dengan nama Yuanhui dan gelaran dirinya Hui'an merupakan seorang seniman khat, sejarahwan, ahli falsafah, ahli politik dan penulis pada Dinasti Song di Negara China.
Keluarga Zhu Xi berasal dari Daerah Wuyuan di Huizhou, dan Zhu Xi dilahirkan di Fujian di mana bapanya bekerja sebagai pegawai keselamatan daerah. Pada Dinasti Song, ajaran Zhu Xi dianggap sebagai tidak berarus perdana. Zhu Xi menulis sesuatu yang akan menjadi tafsiran Konfusianisme berarus perdana bagi beberapa konsep dalam Taoisme dan agama Buddha. Dari tahun 1313 hingga 1905, ulasan Zhu Xi tentang 4 Buku membentuk asas peperiksaan perkhidmatan awam di Negara China. Zhu Xi telah menjejaki bapanya dan beberapa seniman khat bagus sejak kecil semasa berlatih seni khat.